N'ouzon ket re vat m'eo gwir ar vojenn a lavar ne c'hellfe ar baotred lakat o aked nemet war un dra hepken, hogen gouzout a  ran e vez diaes din a-wechoù ! Pa vezan o lenn, da skouer, n'eo ket dav klask gervel ac'hanon, n'ho klevin ket. Pe geo, o klevet a rin e gwirionez, met ne daolin ket pled da vat, hep gouzout din e vo silet gant ma empenn, tamoueziet an trouz tro-dro din ha graet fae war ho tonañ krioù :p Met n'eo ket ma c'hoant da vat ^^ Diaes eo din selaou ouzh ur ganaouenn bennak en ur dresañ pe en ur skrivañ ivez, klevet e vo, met ne vo ket selaouet. Peurliesañ e lakan sonerezh digomzoù (doare B.O. Aotroù ar Gwalennoù, da skouer) pa vezan o labourat (pe an didrouz ivez, hañ ^^), kuit d'en em gavout o kanañ kentoc'h eget o soñjal (pe o tañsal em gwele, ar pezh n'eo ket kalz gwelloc'h -_-')…